text: Una, madamo ang nagapati nga ang Krismas kaadlawan ni Jesus. Pero ang mga istoryador nagasiling nga ang petsa sang iya pagkatawo wala napat-od. Ang The Christian Book of Why nagsiling nga “ang unang mga Cristiano wala nagpat-od sang petsa sang pagkatawo ni Jesus” bangod gusto nila “nga painon ang ila kaugalingon gikan sa tanan nga buhat sang pagano.” Talupangda nga ang Biblia wala gid nagsambit nga nagsaulog si Jesus sang iya kaadlawan ukon sang iban. Pero, ginsugo niya ang iya mga sumulunod nga saulugon ang iya kamatayon.—Lucas 22:19.
text: #000012
text: Ikaduha, madamo nga iskolar ang nag-ugyon nga ang kalabanan nga tradisyon sa Krismas naghalin sa indi Cristiano kag sa pagano nga kustombre. Lakip sa sini si Santa Claus, ang paggamit sang mistletoe kag Christmas tree, pagbayluhanay sang regalo, pagsindi sang kandila kag mga Yule logs, pagsab-it sang mga purongpurong nga bulak kag pag-caroling. Parte sa sini nga mga kustombre, ang libro nga The Externals of the Catholic Church nagkomento: “Kon maghatag kita ukon magbaton sang regalo sa Krismas, kag magsab-it sang berde nga purongpurong sa aton balay kag mga simbahan, nakahibalo bala kita nga pagano ang ginhalinan sini?”
text: #000013
text: “Kon maghatag kita ukon magbaton sang regalo sa Krismas, kag magsab-it sang berde nga purongpurong sa aton balay kag mga simbahan, nakahibalo bala kita nga pagano ang ginhalinan sini?”—The Externals of the Catholic Church
text: #000014
text: Mahimo ka maghunahuna, ano ang malain sa pagsunod sining daw maayo man nga mga kustombre? Binagbinaga ining tatlo ka punto para masabat ina. Ang Dios wala nahamuot sa pagsimbog sang pagano nga kustombre sa putli nga pagsimba. Paagi kay manalagna Amos, si Jehova nga Dios nagsiling sa Iya mga batinggilan nga sumilimba sa Israel sadto: “Ginadumtan ko, ginatamay ko ang inyo mga piesta . . . Kuhaa ninyo sa akon ang kagahud sang inyo mga ambahanon.”—Amos 5:21, 23.
text: #000015
text: Ang mga ginahimo sang Israelinhon daw may maayo nga pasingadtuan. Kay man, ginahimo man nila ini nga mga butang para simbahon ang Dios kag pahamut-an sia. Ang matigdas nga tinaga sang Dios paagi kay Amos kag sa iban pa nga manalagna maathag nga nagpakita kon ano ang pagtamod sang Dios sa ila mga ginahimo. Paagi kay manalagna Malaquias, ang Dios nagsiling: “Ako nga GINOO wala nagabaylo.” (Malaquias 3:6) Wala bala sini ginapakita ang pagtamod sang Dios parte sa pagsaulog sang madamo sang Krismas subong?
text: #000017
text: Ang pagpati bala nga ang Dios padayon nga nagaluntad indi nagakaigo?
text: #000028
text: Ginapaathag sang Biblia kon ano ang ginahimo sang Dios sa pagpamigos subong kag ano ang himuon niya sa palaabuton.
text: #000030